**ZADATAK ZA VIII RAZRED IZ CSBH JEZIKA I KNJIŽEVNOSTI**

**Popunite nastavni listić**

Uporedi sljedeća dva teksta.

## BOLAN NOKAT

*Na nozi imam zadebljani nokat koji mi, kada obujem zatvorenu obuću, veoma smeta. Nokat je žućkast i izbrazdan, krt i od vode omekša. To imam već nekoliko godina, a sada mi se pojavljuje i na druga dva nokta na istoj nozi. Zanima me zašto se to javlja i kako se liječi.*

## Petar S.

Na osnovu opisa promjena na noktima stopala, najvjerovatnije, je riječ o gljivičnoj infekciji noktiju (onychomycosis) koja može da se javi kao samostalno oboljenje ili, češće, uz istovremenu gljivičnu infekciju stopala. Osnovni principi liječenja podrazumijevaju uklanjanje faktora koji mogu dovesti do oboljenja (toplota i vlaga, znojenje, nošenje zatvorene obuće), parcijalno uklanjanje nokta i primjenu antimikotika (sredstva za uništavanje gljivica). Terapija je dugotrajna i potrebno je sprovoditi pod ljekarskim nadzorom.

## (Dr Dragana Bogatić, dermatolog, tel. 011-2041-151, Terazije5/VI, 11000 Beograd ili e-mail doktor@epb.co.yu)

*(Priređeno po tekstu iz revije „Doktor u kući”, april 2007)*

Nepoznata riječ:

dermatolog – ljekar za kožne bolesti

## GDJE NAJVIŠE IMA VITAMINA C

Najbogatiji izvori ovog vitamina su voće i povrće. To su, prije svega, šipak, pomorandže, mandarine, limun, višnje, crne ribizle, dinje, jagode, kupine, paradajz, kopriva, kupus, spanać, krompir, paprika i bijeli biber. Na visokoj temperaturi i stajanju na vazduhu, vitamin C brzo propada, zato namirnice koje ga sadrže treba kuvati što kraće u poklopljenom sudu. Najidealnije je kuvanje na pari jer se pri kuvanju vitamin C rastvara u vodi i odstranjuje zajedno sa njom. Ljudski organizam ne pravi zalihe ovog vitamina pa ga zato treba svakodnevno unositi.

*(Priređeno po tekstu iz revije „Doktor u kući”, april 2007)*

1. A) Kojoj vrsti tekstova pripadaju tekstovi koje si pročitao/pročitala?

B) Pronađi riječi u tekstu kojima ćeš to dokazati.

1. Zaokruži broj ispred tačnog odgovora.
	1. oba teksta su javna
	2. oba teksta su privatna
	3. prvi tekst je javni, drugi privatni
	4. prvi tekst je privatni, drugi javni
2. U kojem časopisu su objavljeni navedeni tekstovi?
3. Po čemu se ova dva teksta razlikuju?
4. A) Kojim riječima je Petar S. (1. tekst) trebalo da se obrati ljekarki?
	1. Draga Dragana!
	2. Draga doktorice Bogatić!
	3. Poštovana gospođo Bogatić!
	4. Poštovana Dragana!
	5. Dobar dan Dragana!

(*Zaokruži broj ispred tačnog odgovora)*

B) Obrazloži odgovor.